9 d'abril de 2019 a les 12:30 h (durada de l'espectacle: 70 minuts)
Us presentem la II Mostra dels Cicles Formatius de Circ i de Teatre, un espectacle global amb set intervencions de deu minuts de durada cadascuna, en què, a partir de tallers de creació o d'escenes dels clàssics, es plantegen qüestions que susciten debat, com el pas del temps, els cops de la vida, la identitat, l'engany, la gestió de les emocions.
Són els temes que tot jove es planteja en un moment o altre, abordats des de les eines d'interpretació i creació de les tècniques d'actuació teatral i del circ.
Els centres que imparteixen els títols propis de la Generalitat, el CFGM d'Animació en Circ, el CFGS d'Arts del Circ i el CFGS de Tècniques d'Actuació Teatral han creat l'espectacle per donar a conèixer aquests itineraris formatius en l'àmbit de les arts escèniques.
Les propostes dramàtiques que presentem tenen sentit en elles mateixes, alhora que mostren què es fa a diverses matèries dels cicles formatius.
Veureu en escena més de 60 alumnes que volen desenvolupar la seva vocació pel circ i el teatre i esdevenir professionals d'aquests àmbits.
12:30 Benvinguda a càrrec de l'Hble. conseller d'Educació, Sr.
Creació col·lectiva a partir de la idea que tot es mou.
Estem en constant transformació, sobretot quan som joves, i vessem energia.
Col·legi de teatre de Barcelona
A partir de la novel·la d'Eduardo Mendoza fem un treball de posada en escena d'una obra literària.
Des del sentit de l'humor de la paraula escrita busquem el ritme de la comèdia, busquem la veu del narrador i la corporalitat de les descripcions del paisatge, dels personatges i de l'entorn.
El galliner centre de formació teatral
L'aürt, la topada sobtada és el motiu inicial d'aquesta creació conjunta.
Parlem de moments decisius de la vida, dels cops sobtats que ens transformen i ens canvien el l'ésser i les circumstàncies vitals.
Cops inesperats que faran que mai tornem a ser els mateixos: l'assetjament, la primera relació sexual, la pèrdua del primer amor, la decisió que em portarà a la incertesa de què faré d'adult...
Comèdia de personatges a partir de Molière.
El burgès gentilhome és una comèdia àcida i trepidant de Molière, escrita al segle XVII, que reflexiona sobre l'engany i l'aparença.
Una sàtira de vigència aclaparadora: en l'actualitat l'aparença és a l'ordre del dia i no hi ha cap pudor a utilitzar l'engany per escalar socialment o aconseguir propòsits amb rapidesa.
Un joc escènic on el senyor Jourdain perd el seny i la senyora Jourdain la paciència, la marquesa es fa pregar i Dorante desespera, Couvielle i Nicolaua surten de l'armari i Lucila i Cleonte perden el cap per amor.
La casona escola d'actuació teatral
Jo, tu, ell, ella, nosaltres, vosaltres i tots plegats
Volem fer un crit per les dones que s'han sentit víctimes de la violència de gènere.
Per la por que de vegades sentim en anar pel carrer.
Per l'opressió en tants àmbits, per callar davant del patriarcat.
No és una qüestió de classe, ni tan sols de gènere.
Homes i dones diuen junts: "Mentre hi hagi un llop, seguirem cridant!"
Coreografies, cant i text es barrejaran en uns minuts.
El timbal centre de formació i creació escènica
A partir del mite de Cronos explorem què significa el pas del temps.
Quins somnis tenim, quines decisions prendrem que determinaran la nostra vida i quin serà el nostre futur en una societat on la immediatesa és l'únic que compta.
Els actors i les actrius treballen territoris poètics i còmics a partir de diferents tècniques de teatre físic.
Ella és tan bonica que sembla que s'hagi de morir.
L'interior del mirall és el seu doble.
Proposta d'experimentació de materials amb un llenguatge escènic de noves dramatúrgies al voltant de la recerca d'un mateix, en un món ple de multituds, solituds i buits.
Les inscripcions s'atendran per rigorós ordre de sol·licitud.
Els centres rebran un correu electrònic de confirmació i les entrades per correu postal, o bé les tindran a disposició des d'una hora abans de l'inici de l'espectacle.